V každom rožku zvieratiek je trošku (ukázka)

Jozef Čuj

Copyright:

Autor: Jozef Čuj

Ilustrace: Jozef Čuj

Vydal: Martin Koláček – E-knihy jedou

2016

ISBN

978-80-7512-379-4 (ePub)

978-80-7512-380-0 (mobipocket)

978-80-7512-381-7 (pdf)

Milý malý, ale kľudne aj veľký čitateľ!

Túto knížku má na svedomí Jozef Čuj, básnik, ktorého básničky si už možno čítal, napríklad na stránkach niektorých časopisov.

Múdri ľudia tvrdia, že ten kto má rád zvieratka, nemôže byť zlým človekom. A vedia aj to, že na planéte Zem zvieratká a ľudia vždy patrili k sebe a jeden bez druhého nemôže, nedokáže žiť. Aj o tom, a nielen o tom sú následujúce básničky.

Ak veríš, že existujú zaujímavé a veselé knížky, ktoré sa dajú prečítať jednym dychom, si v správnej chvíli na správnom mieste. Zvieratka veselé i smutné, domáce i cudzokrajné, veľké, malé, ba aj tie najmenšie, ťa už čakajú.

Jozef Čuj

Túžby malých chovateľov

Anička by chcela psíka.

Takého, čo pije, ciká,

a na zlého človeka

zavrčí a zašteká.

Jej sestrička Zuzka zasa

chce mať doma morské prasa,

také, čo sa rado hrá,

ale radšej bez mora.

Majú ešte brata Jožka.

Ten sa na ne hnevá troška.

„ Nechcem prasa, ani psa.

Skrotím tigra,“ chváli sa.

Malý gazda

Za to, že sa v škole činil,

dostal Jožko darček z hliny.

Dutý, veľký ako päsť,

peniaze mu dáva jesť.

Do uška mu nežne šušká:

Za peniažky z tvojho bruška

kúpime si zakrátko

naozajstné prasiatko.

Table of Contents

V každom rožku zvieratiek je trošku

Copyright:

Milý malý, ale kľudne aj veľký čitateľ!

Túžby malých chovateľov

Malý gazda

Operený budík

Pes

Básnička o blchách

Myš a mačka

Podnikavá krava

Hádka

Básnička o muche

Gazdov omyl

Kohútik jarabý

O kukučke

Straka

Dobrý lovec

Medveď

Páv

Jež

O motýľoch

Lastovičky

Vážka

Bocian

O šťukách

Korytnačka

Slimák

Pavúk

Stonožka

Básnička o mravcoch

Básnička o dážďovkách

Básnička o ježoch

Zebra

Ťava

Dikobraz

Krtko

Milý čitateľ!